**Eksempel på formulering af afsnit om Anvendt regnskabspraksis i regnskab fra branchefællesskaber for arbejdsmiljø**

Der skal i årsregnskabet indgå et særskilt afsnit om anvendt regnskabspraksis.

Beskrivelsen af anvendt regnskabspraksis skal tilpasses den konkrete virksomhed og bør ikke

omfatte beskrivelse af forhold, der er uvedkommende eller uvæsentlige for årsregnskabet.

Det skal af anvendt regnskabspraksis fremgå, efter hvilken regnskabsklasse (B) der aflægges

årsrapport.

Ved ændring af anvendt regnskabspraksis skal konsekvenser for posterne i regnskabet fremgå eksplicit.

**Regnskabsgrundlag**

Årsregnskabet er aflagt i overensstemmelse med årsregnskabslovens bestemmelser for regnskabsklasse B virksomheder og bekendtgørelse nr. 1758 af 27. december 2016 om branchefællesskaber for arbejdsmiljø.

**Ændring i anvendt regnskabspraksis**

Årsregnskabet er aflagt [ikke aflagt] efter samme regnskabspraksis som sidste år.

**Generelt om indregning og måling**

Regnskabet er udarbejdet ud fra det historiske kostprisprincip.

Indtægter indregnes i resultatopgørelsen i takt med at de indtjenes.

Alle omkostninger, der er afholdt for at opfylde årets mål og formål er indregnet i resultatopgørelsen. Dette gælder også afskrivninger, nedskrivninger, hensættelser og hensatte forpligtelser.

Aktiver indregnes i balancen, når det er sandsynligt, at aktivet vil tilfalde branchefællesselskabet, og aktivets værdi kan måles pålideligt.

Forpligtelser indregnes i balancen, når det er sandsynligt, at branchefællesskabet skal afholde forpligtelsen, og forpligtelsens værdi kan måles pålideligt.

Ved første indregning måles aktiver og forpligtelser til kostpris. Efterfølgende måles aktiver og forpligtelser som beskrevet for hver enkelt regnskabspost nedenfor.

Ved indregning og måling tages hensyn til forudsigelige tab og risici, der fremkommer inden årsrapporten aflægges, og som be- eller afkræfter forhold, der eksisterede på balancedagen (den 31. december).

**Resultatopgørelsen**

**Indtægter**

Tilskud fra Arbejdstilsynet og Arbejdsmiljørådet indregnes i årsregnskabet i takt med at tilskuddet modtages, uanset hvilke periode bidraget vedrører.

[…]

**Omkostninger**

Omkostninger periodiseres således, at omkostninger der indregnes i resultatopgørelsen alene vedrører regnskabsåret. Finansielle omkostninger omfatter renteindtægter og – udgifter samt gebyrer mv.

[…]

**Omkostninger til aktiviteter**

Udgifter til de aktiviteter, som er godkendt af branchefællesskabet, er indregnet med alle udgifter, som er afholdt i året minus tidligere års hensatte beløb. Udgifterne til aktiviteterne er periodiseret således, at omkostninger først indregnes i takt med aktiviteternes fremdrift.

**Balancen**

**Tilgodehavender**

Tilgodehavender måles til amortiseret kostpris, hvilke for alle praktiske formål svarer til nominel værdi. Værdien reduceres med nedskrivning til imødegåelse af forventede tab.

**Periodeafgrænsningsposter, aktiver**

Periodeafgrænsningsposter indregnet under aktiver omfatter afholdte omkostninger vedrørende efterfølgende regnskabsår.

**Gældsforpligtelser**

Anden gæld end gæld i forbindelse med aktiviteter optages til amortiseret kostpris, hvilket for alle praktiske formål svarer til nominel værdi.

**Periodeafgrænsningsposter, passiver**

Posten vedrører uudnyttet tilskud i forbindelse med aktiviteter finansieret af midler fra Arbejdstilsynet, Arbejdsmiljørådet og midler afledt heraf. Uudnyttet tilskud fremkommer som årets udbetalte tilskud og midler afledt heraf jf. ovenfor samt uudnyttet tilskud fra tidligere år fratrukket årets omkostninger fra resultatopgørelsen. De uudnyttede tilskud er opdelt, så det af regnskabet er identificerbart fra hvilke tilskudsår de uudnyttede tilskud stammer.

**Eventualforpligtelser**

Eventualforpligtelser oplyses der for særskilt i den redegørelse, som medfølger regnskabet.